**PASKAIDROJUMA RAKSTS**

**Limbažu novada pašvaldības domes 2022.gada 30.jūnija saistošajiem noteikumiem Nr.33**

**“Par aizliegumu ģenētiski modificēto kultūraugu audzēšanai Limbažu novada teritorijā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Ģenētiski modificēto organismu aprites likuma 22.panta otrā daļa noteic, ka pašvaldība, ievērojot sociālekonomiskos, klimatiskos vai vides apstākļus vai izvērtējot lauksaimnieciskās darbības metodes, pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā. |
| 2. Īss projekta satura izklāsts | Ģenētiski modificēto kultūraugu audzēšana rada potenciālu negatīvo ietekmi uz Limbažu novadā esošajām īpaši aizsargājamām teritorijām un biotopiem, kā arī vienlaikus var izplatīties kaimiņu pašvaldību teritorijās, kurās ir spēkā aizliegumi ģenētiski modificētu kultūraugu audzēšanai, tāpēc ar šo projektu tiek noteikts aizliegums audzēt jebkādus ģenētiski modificētos kultūraugus visā Limbažu novada administratīvajā teritorijā. Aizliegums tiek noteikts uz 10 (desmit) gadiem. |
| 3. Informācija par plānoto projekta ietekmi uz pašvaldības budžetu | Noteikumu īstenošanai nav ietekmes uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Aizliegums audzēt noteiktas lauksaimniecības kultūras ir uzņēmējdarbības ierobežojums. Savukārt uzņēmējiem, kas nodarbojas ar bioloģisko lauksaimniecību, tiek uzlabota konkurētspēja. Vietējiem uzņēmējiem, kas ražo bioloģisko lauksaimniecības produkciju var rasties ievērojami finansiālie zaudējumi, ja tiek atļauta ģenētiski modificēto kultūraugu audzēšana. |
| 5. Informācija par administratīvajām procedūrām | Nav attiecināms. |
| 6. Informācija par konsultācijām ar privātpersonām | Pirms projekta pieņemšanas pašvaldība ir informējusi sabiedrību un tīmekļa vietnē www.limbazunovads.lv (22.04.2022.) un pašvaldības izdotajā laikrakstā „Limbažu Novada Ziņas” (28.04.2022.) ir publicējusi paziņojumu par nodomu noteikt aizliegumu ģenētiski modificēto kultūraugu audzēšanai Limbažu novada administratīvajā teritorijā, nosakot priekšlikumu un iebildumu iesniegšanas termiņu – 31.05.2022. Minētajā termiņā saņemti divu personu viedokļi, kuros norādīts, ka tiek atbalstīta aizlieguma noteikšana ģenētiski modificēto kultūraugu audzēšanai Limbažu novada administratīvajā teritorijā. Iebildumi pret iepriekš minētā aizlieguma noteikšanu nav saņemti. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**