**SAISTOŠIE NOTEIKUMI**

2022. gada 30. jūnijā Nr.34

**APSTIPRINĀTI**

ar Limbažu novada domes

30.06.2022. sēdes lēmumu Nr.706

(protokols Nr.9, 85.)

**Grozījumi Limbažu novada domes 2021. gada 25. novembra saistošajos noteikumos Nr. 29 “****Par Limbažu novada pašvaldības nodevām”**

*Izdoti saskaņā ar*

*likuma „**Par nodokļiem un nodevām”*

*12. panta pirmās daļas 1., 2., 4., 7. un 10. punktu,*

*likuma “Par pašvaldībām” 21. panta pirmās daļas 15. punktu*

*un Ministru kabineta 2005.gada 28.jūnija noteikumu Nr.480*

*„Noteikumi par kārtību, kādā pašvaldības var uzlikt pašvaldību nodevas”*

*3. un 16.1 punktu*

Izdarīt Limbažu novada pašvaldības domes 2021. gada 25. novembra saistošajos noteikumos Nr.29 “Par Limbažu novada pašvaldības nodevām” šādus grozījumus:

1. Izteikt 10.punktu šādā redakcijā:

“10. Publisku pasākumu rīkošana Limbažu novada pašvaldības teritorijā notiek saskaņā ar atļauju publiska pasākuma rīkošanai, kuru izsniedz pašvaldības apvienības pārvaldes vadītājs attiecīgajā Limbažu novada pašvaldības apvienības teritoriālā iedalījuma vienībā.”

1. Papildināt ar 13.1 punktu šādā redakcijā:

“13.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par izklaidējoša rakstura pasākumu sarīkošanu publiskās vietās 50% no nodevas.”

1. Izteikt 15.punktu šādā redakcijā:

“15. Tirdzniecība publiskā vietā Limbažu novada pašvaldības teritorijā notiek saskaņā ar atļauju tirdzniecībai publiskā vietā, kuru izsniedz pašvaldības apvienības pārvaldes vadītājs un attiecīgās apvienības pārvaldes pakalpojumu sniegšanas centra vadītājs attiecīgajā Limbažu novada pašvaldības apvienības teritoriālā iedalījuma vienībā.”

1. Papildināt ar 25.1 punktu šādā redakcijā:

“25.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par tirdzniecību publiskās vietās 50% no nodevas.”

1. Papildināt ar 29.1 punktu šādā redakcijā:

“29.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par reklāmas un afišu izvietošanu publiskās vietās 50% no nodevas.”

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**