**SAISTOŠIE NOTEIKUMI**

2022. gada 30. jūnijā Nr. 35

**APSTIPRINĀTI**

ar Limbažu novada domes

30.06.2022. sēdes lēmumu Nr.707

(protokols Nr.9, 86.)

**Grozījumi Limbažu novada domes 2021. gada 25. novembra saistošajos noteikumos Nr. 35 “Par kārtību, kādā tiek saskaņota un organizēta ielu tirdzniecība Limbažu novada administratīvajā teritorijā”**

*Izdoti saskaņā ar*

*likuma "Par pašvaldībām" 43. panta pirmās daļas 3. punktu,*

*Alkoholisko dzērienu aprites likuma 8. panta pirmo un trešo daļu,*

*Ministru kabineta 2010. gada 12. maija noteikumu Nr. 440*

*"Noteikumi par tirdzniecības veidiem, kas saskaņojami*

*ar pašvaldību un tirdzniecības organizēšanas kārtību" 8., 9. punktu*

Izdarīt Limbažu novada pašvaldības domes 2021. gada 25. novembra saistošajos noteikumos Nr. 35 “Par kārtību, kādā tiek saskaņota un organizēta ielu tirdzniecība Limbažu novada administratīvajā teritorijā” šādus grozījumus:

1. Papildināt ar 1.10. punktu šādā redakcijā:

“1.10. gadījumus un nosacījumus, kad tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu, ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā.”

1. Izteikt 15. punktu šādā redakcijā:

“15. Iesniegumu un tam pievienotos dokumentus tirdzniecības dalībnieks vai tirdzniecības organizators var iesniegt pašvaldības klientu apkalpošanas centros, pašvaldības apvienību pārvaldēs un pakalpojumu sniegšanas centros vai elektroniski, ievērojot nosacījumus par elektronisko dokumentu noformēšanu.”

1. Izteikt 17. punktu šādā redakcijā:

“17. Noteikumu 13.punktā minēto iesniegumu un nepieciešamos dokumentus tirdzniecības atļaujas saņemšanai izskata, pieņem lēmumu un pozitīva lēmuma pieņemšanas gadījumā izsniedz rakstisku atļauju ielu tirdzniecībai vai ielu tirdzniecības organizēšanai (3.pielikums) pašvaldības apvienības pārvaldes vadītājs vai attiecīgās apvienības pārvaldes struktūrvienības pakalpojumu sniegšanas centra vadītājs (attiecīgajā Limbažu novada pašvaldības apvienības teritoriālā iedalījuma vienībā) 5 (piecu) darba dienu laikā no visu nepieciešamo dokumentu saņemšanas un pašvaldības nodevas samaksas dienas.”

1. Papildināt ar 24.1 punktu šādā redakcijā:

“24.1 Ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā un tirdzniecības organizators nav pašvaldība, tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu šādos gadījumos:

24.11. ja pasākuma, kura laikā tiek organizēta ielu tirdzniecība, organizators ir pašvaldība;

24.12. ja par pasākuma rīkošanu, kura laikā tiek organizēta ielu tirdzniecība, tiek noslēgts sadarbības līgums ar pašvaldību;

24.13. ja pasākums, kura laikā tiek organizēta ielu tirdzniecība, ir pašvaldības saskaņots un tiesības organizēt ielu tirdzniecību tirdzniecības organizators ir ieguvis konkursa vai izsoles kārtībā.

Tirdzniecības dalībniekam par preču pārdošanu attiecīgajā tirdzniecības vietā vienlaicīgi netiek piemērota pašvaldības nodeva par tirdzniecību publiskās vietās un maksa par ielu tirdzniecības organizēšanas nodrošināšanu.”

1. Aizstāt 51. punktā skaitli *“48.”* ar skaitli *“50.”*.
2. Svītrot 52.1. apakšpunktu.
3. Aizstāt 54. punktā skaitli *“51.”* ar skaitli *“53.”.*
4. Aizstāt 56. punktā skaitli *“53.”* ar skaitli *“55.”.*

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**